recursal/SuperWikiNEXT-32B huggingface dataset:
Høyblokker på Manglerud.
Manglerud kirke fra 1963.
**Manglerud** er en drabantby i bydelen Østensjø sørøst i Oslo. Navnet kommer av norrønt *Magnarud* som kan komme fra mannsnavnet Magni, og da bety gården Magni ryddet, eller Mgna i betydningen stor, altså den store rydningen, store gården. Kjent fra middelalderen, klostergods under cistercienserne på Hovedøya og lagt under kongen som krongods etter reformasjonen. Solgt til flere eiere i tiden 1663–1754 da gårdbrukeren Hans Henrik Manglerud overtok gården. Gården hadde da husmannsplassene Rognerud og Mangelberg. På Manglerud bor det omkring 21 000 mennesker.

Senere ble Manglerud gård delt i tre gårder; Lille Manglerud ble fradelt i 1852 og lå i dagens kryss Plogveien/Emil Korsmos vei mot Johan Hirsch' vei, kjøpt av kommunen og revet i 1919; Nordre Manglerud, fradelt i 1832, kjøpt av kommunen i 1919 og hovedhuset er bevart, adresse Manglebergvn. 4; og Søndre Manglerud, i dag Manglerud Eldresenter.

Minnet om det rike jordbrukslandet er bevart gjennom veinavn som for en stor del er tilknyttet landbruks og -redskaper; Plogveien, Havreveien, Våronnveien, Beiteveien o.a. Den første utbyggingen av Manglerud begynte i årene 1949 - 1953 på jordene til Lille Manglerud Gård, der hvor dagens Manglerudvei begynner ved Svartdalsveien og videre oppover mot Høyenhall. Stor boligutbygging i tiden 1952–1963 med totalt 3200 leiligheter, vesentlig i varierende blokkbebyggelse og en del rekkehus. De fleste boliger er borettslag og tilknyttet OBOS. 

Forstadsbane (trikk) fra 1957 (Lambertseterbanen) til T-banen åpnet i 1967.. Manglerud kirke ble innviet i 1963 og Manglerud senter i 1966, ombygget flere ganger, senest tidlig i 2010. På Manglerud finner man også Marius Müllers plass.

Det lokale ishockeylaget heter Manglerud/Star.

Galleri
-------

* Boligblokkene på Manglerud. Foto: Roman CieslakBoligblokkene på Manglerud. Foto: Roman Cieslak
* Boligblokkene på Manglerud. Foto: Roman CieslakBoligblokkene på Manglerud. Foto: Roman Cieslak
* Boligblokkene på Manglerud. Foto: Roman CieslakBoligblokkene på Manglerud. Foto: Roman Cieslak

Kjente personer fra Manglerud
-----------------------------

* Pål Waaktaar (a-ha)
* Magne Furuholmen (a-ha)
* Trond Granlund
* Marius Müller
* Kjetil Try
* Roy Johansen
* Knut Reiersrud
* Ingunn Yssen
* Rolf Graf
* Geir Schau
* Sondre Olden
* Mads Hansen

Referanser
----------

1. ↑  Hvor gikk byens første T-banelinje?, klimaoslo.no

Eksterne lenker
---------------

* (en) Manglerud – kategori av bilder, video eller lyd på Commons Rediger på Wikidata
* Bilder fra Manglerud, Oslo Museum
* Historisk turtips på Manglerud

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** GeoNames
 |
**Engø Gård Hotel & Restaurant** er et  hotell og en restaurant på Tjøme i Færder kommune i Vestfold.

I 2007 ble Engø Gård Hotel & Restaurant det andre norske etablissementet som er tatt opp som medlem i den franske organisasjonen Traditions & Qualité. I 2009 ble stedet medlem av De Historiske Hotel og Spisesteder.

Hotellet har totalt 110 sengeplasser fordelt på 49 rom i 9 sjarmerende bygninger. I hovedrestauranten er det plass til 100 gjester.

Historie
--------

Begynnelsen til det som i dag er hotell- og restaurantbedriften Engø Gård, var Pihls Pensjonat – et av Tjømes mange sommerpensjonater, med en glansperiode frem til slutten av 50-tallet. 

Det var romantikeren Frithjof Pihl og hans søster Daisy som startet pensjonat på Engø i 1924. Daisy tok hånd om sommergjestene og drev utleien, mens Frithjof drev gården og var ellers altmuligmann. 

Etter å ha opphørt under den andre verdenskrig, ble virksomheten gjenopptatt og varte til 1960-årene. I mange år deretter var gården sommersted for hytteeiere på eiendommen. Den ble overtatt i 1983 av Nina Felling Andersen og Harald Andersen, og ble gjenåpnet som dagens Engø Gård sommeren 2000 etter en omfattende restaurering og modernisering.

Referanser
----------

1. ↑  Engø Gård: historikk Arkivert 14. februar 2010 hos Wayback Machine.
2. ↑  Engø.no: *Engø blir historisk* Arkivert 15. februar 2010 hos Wayback Machine.

Eksterne lenker
---------------

* Engø Gård Hotel & Restaurants nettsted
* Artikler i Tønsbergs Blads nettsted om «Engø gård»
**Bernhard Aabye Broch** (født 29. februar 1824 på Bragernes, død 2. oktober 1894) var kjøpmann, skipsreder, politiker og ordfører i Drammen kommune.

Aabye Broch bosatte seg i Drammen i 1850 som handelsmann, skipsreder og fabrikkeier. Han døde den 2. oktober 1894 på Brantenborg i Drammen etter lengre sykeleide.

Karriere
--------

Broch var medlem av Drammen bystyre fra 1860 til 1893, stortingsmann fire ganger mellom 1865 og 1879. Han var også direktør i Drammens Kreditkasse fra 1864, banksjef i Drammens Privatbank fra 1866 og medlem av børskomiteen. Broch var også med på å stifte Forsikringsselskapet Dovre i 1872 og Skiens Cellulosefabrik.

#### Ordfører

Bernhard Aabye Broch var ordfører i Drammen fra 1867 til 1868.

Utmerkelser
-----------

Ridder av St. Olavs Orden 1894.

Familie
-------

Sønn av av kjøpmann Christian Fredrik Broch og Henrikke Marie Henriksen. Han giftet seg med Marie Josine Holm, datter av prest fra Modum, Alexander Nicolai Bech og Margarethe Brade.

Referanser
----------

1. 1 2   Stortinget og statsraadet: 1814–1914. B. 1 D. 1 : Biografier A-K, side(r) 129[Hentet fra Wikidata]
2. ↑   Drammen byleksikon[Hentet fra Wikidata]
3. ↑
4. ↑  Lindstøl, Tallak (1914). *Stortinget og statsraadet*. no: Steen'ske bogtrykkeri. s. 135.

Kilder
------

* Bernhard Aabye Broch i Drammen byleksikon

|  |  |
| --- | --- |
| Oppslagsverk/autoritetsdata | Drammen byleksikon
 |
Ruiner av den gamle vinkjelleren. Foto: Øystein H. Brekke (2006) 
**Bergens gamle rådstue,** i middelalderen kalt **Stevnestova,** lå omtrentlig på dagens Nikolaikirkeallmenningen på Bryggen i Bergen. I tilknytning til rådstuen lå byens vinkjeller, som fungerte både som lager og skjenkested. Rådstuen ble trolig bygget som en stor toetasjes murbygning omkring år 1300. Kun ruinene etter vinkjelleren er igjen i dag, under et parkeringshus i Rosenkrantzgaten.

Historie
--------

Stevnestova ble bygget som lokale for byrådet i Bergen, og er første gang nevnt i 1315. Bygningen lå strategisk plassert langs Breida-almenningen, midt blant bryggegårdene.

Rådmennene hadde flere praktiske, administrative og rettslige oppgaver i forbindelsen med driften av byen. De skulle blant annet påse at byggeforskriftene ble overholdt og ha tilsyn med handel. Rådmennene satt også på rettigheter i forhold til utsalg av vin fra vinkjelleren.  

Mot slutten av 1400-tallet ble vinkjelleren leid ut til hanseatene.

Rådstuen var i bruk til rundt 1560, da funksjonene gradvis ble flyttet til Christoffer Valkendorfs tidligere privatbolig på Rådstuplass, det som i dag kalles det gamle rådhuset.

Den gamle rådstuen gikk med i den store bybrannen i 1702.

Nyere tid
---------

Ruinene etter vinkjelleren ble avdekket årene 1908–09, da Christian Koren-Wiberg gjennomførte arkeologiske utgravninger på Bryggen.

### Informasjonsfilm

Rådstuen har i nyere tid blitt "digitalt gjenreist" på grunnlag av arkeologiske tolkninger av vinkjeller-ruinen. Filmen Rådstuen og Vinkjelleren i middelalderens Bergen fra 2011 var et samarbeid mellom Byantikvaren i Bergen og arkikon, med støtte fra Riksantikvaren og DNB.

### Bergen Anno 1320 – en digital tidsreise

Bergens gamle rådstue (Stevnestova og vinkjelleren) er en del av prosjektet Bergen Anno 1320, et digitalt hjelpemiddel for å orientere seg i middelalderens Bergen, slik det kan ha sett ut i tiden omkring 1320 (se ekstern lenke nedenfor). Stevnestova og vinkjelleren ble prelansert under Middelalderuken 2019 i forbindelse med feiringen av Bryggens 40-årsjubileum som verdensarvsted. Bergen Anno 1320 er et samarbeid mellom Byantikvaren i Bergen, arkikon og Universitetet i Bergen, som en del av aktivitetene innenfor Middelalderklyngen. Prosjektet er støttet av Riksantikvaren. Visningene er lagt ut som en del av nettressursen Grind, Universitetet i Bergens portal for formidling av kultur- og naturhistorie.

Se også
-------

* Det gamle rådhus
* Bergen rådhus

Eksterne lenker
---------------

* Bergens gamle rådstue (Stevnestova) og vinkjelleren på www.grind.no
* Bergen byleksikon på nett, om Bergens gamle rådstue
* (no) «Bergens gamle rådstue». *Kulturminnesøk*. Riksantikvaren – Direktoratet for kulturminneforvaltning.
* Prosjekt Bryggen: Bryggenleksikon om Stevnestova (Rådstuen, rådhuset) Arkivert 22. oktober 2019 hos Wayback Machine.
* NRK om Bergens gamle rådstue
* Film om Rådstuen og Vinkjelleren i middelalderens Bergen

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
**BMW N54** er en sekssylindret rekkemotor med dobbel turbo fra BMW. Motoren ble lansert sent i 2006, og ble først tilgjengelig i E92 BMW 3-serie Coupé. Motoren er den første, nye turboladede bensinmotor BMW har satt i produksjon siden BMW E23i i 1980. Motoren vant prisen *International Engine of the Year* i 2007. 


**Modeller**| Motor | Sylindervolum | Effekt | Dreiemoment | Turtallssperre | År |
| --- | --- | --- | --- | --- | --- |
| N54B30 | 3,0 L (2 979 cm³) | 225 kW (306 hk) 5 800 o/min | 400 Nm 1 300-5 000 o/min | 7 000 o/min | 2006 |
| N54B30 | 3,0L (2 979cm³) | 246 kW (335 hk) 5 800 o/min | 332 lb-ft | 7 000 o/min | 2007 |

N54B30
------

**N54B30** utvikler en maksimal effekt på 306 hk (225 kW) og dreiemoment på 400 Nm ved hjelp av to lavtrykksturboer. Fordi BMW ønsket å gi motoren den samme kjørefølelsen som en sugemotor (en motor uten turbolading) er turbotrykket kun 0,4 bar. Motoren ble vist første gang på bilutstillingen i Genève i 2006.

Brukt i:

* 2006– E90 Sedan 335i
* 2006– E91 Touring 335i
* 2006– E92 Coupé 335i
* 2007– E93 Cabriolet 335i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TUNING

I senere tid har folk funnet stort potensiale i å tune denne motoren. Da blir det som regel brukt JB4 modul man faktisk kan bytte tuning på når som helst. 

Dette er en modul som blir jumpet inn i det originale ledningsnettet. Det er da anbefalt å ha multifunksjons ratt da det er dette man mp benytte seg av når man 

skal for eksempel ha en blyfri 98 tune.

Det er registrert at det er dratt ut over 700+ hk av N54B30 med enkle steg. Det som er mest utbredt er at folk setter inn singel turbo som lader vesentlig mye mer 

enn de to små twin-turboene.

Se også
-------

* Liste over BMW-motorer

´•´
**BMW:** Hovedartikkel · Portal · Kategori
Portal: BMW
Oversikt over den menneskelige døgnrytme med noen fysiologiske parametere
**Kronobiologi** er et vitenskapelig felt som studerer periodiske (sykliske) fenomener i levende organismer og deres tilpasning til sol- og måne-relaterte rytmer. Disse syklusene er kjent som **biologiske rytmer**.

Kronobiologiske studier omfatter, men er ikke begrenset til, komparativ anatomi, fysiologi, genetikk, molekylærbiologi og organismers adferd.

Den viktigste rytmen i kronobiologi er døgnrytmen, en syklus på ca. 24 timer som viser seg i fysiologiske prosesser i planter og dyr. Andre rytmer, som tidevannsrytmen, spiller også en viktig rolle hos mange organismer.

Bakgrunn
--------

I 1960 det 25. årlige seminaret i kvantitativ biologi ved Cold Spring Harbor Laboratory i New York handlet om **biologiske klokker**. I tiåra før hadde mange forskere oppdaget døgnrytmer uavhengig av hverandre. Deltakerne var botanikere, entomologer (insektforskere), fysiologerer, økologer, mikrobiologer og atferdsbiologer, evolusjonære biologer og medisinere. Dette møtet grunnla feltet kronobiologi; det var her disse vitenskapskvinner og -menn skjønte at de alle studerte det samme fenomenet. Terminologi og metoder ble heretter samkjørte. De neste åra utviklet det seg to faksjoner, èn ledet av Franz Halberg som ville se på feltet fra en medisinsk synsvinkel og én ledet av Colin Pittendrigh som hadde sin bakgrunn i evolusjonær og økologisk biologi. Pittendrigh ble valgt til leder av *Society for Research in Biological Rhythms* og grunnforskning på allslags organismer, planter som dyr, fulgte.

Referanser
----------

1. ↑  Zivkovic, Bora (17. mai 2006). «Clocks in Bacteria V». *A Blog Around the Clock* **(engelsk)**. ScienceBlogs. Besøkt 23. desember 2007.
2. ↑  Zivkovic, Bora (3. juli 2006). «ClockTutorial #2a: Forty-Five Years of Pittendrigh's Empirical Generalizations». *A Blog Around the Clock* **(engelsk)**. ScienceBlogs. Besøkt 23. desember 2007.

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** GND **·** NKC
 |
**MA – Rusfri Trafikk** er en frivillig, medlemsbasert trafikksikkerhetsorganisasjon. De arbeider for *Nullvisjonen*, og deres hovedmål er at ingen skal dø eller bli skadet som følge av rus i trafikken. Ingen trafikanter skal utsettes for medtrafikanter påvirket av alkohol, narkotika eller trafikkfarlige medikamenter.

MA – Rusfri Trafikk jobber med et bredt spekter av trafikksikkerhetstiltak. Deres strategiplan 2022 – 2026 ble vedtatt på landsmøtet i juni 2022. 

Organisasjonen ble stiftet 26. oktober 1928 som en avholdsorganisasjon for bileiere. I dag er det ingen krav til totalavhold verken hos medlemmene eller de ansatte, men alt som foregår innenfor organisasjonens rammer er rusfritt.

MA gir ut medlemsbladet *Motorføreren* fem ganger i året.

Generalsekretær i MA – Rusfri Trafikk er Elisabeth Fjellvang Kristoffersen. Organisasjonens styreleder er Marianne Mittet Solbraa.

MA - Rusfri Trafikk er tilknyttet ungdomsorganisasjonen Ung i trafikken - Ingen venner å miste.

Eksterne lenker
---------------

* (no) Offisielt nettsted Rediger på Wikidata

* (no) Offisiell blogg Rediger på Wikidata
* (no) MA – Rusfri trafikk på Facebook Rediger på Wikidata

* (no) MA – Rusfri trafikk på Instagram Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
Apple Lisa med en ekstern ProFile harddisk på toppen
**Apple Lisa** var en personlig datamaskin utviklet av Apple Computer på begynnelsen av 1980-årene.

Lisa-prosjektet startet hos Apple i 1978 og utviklet seg til et prosjekt som skulle designe en kraftig personlig datamaskin med grafisk brukergrensesnitt beregnet på forretningsmarkedet.

Lisa ble introdusert i januar 1983 med en prislapp på USD 9 995. Det var en av de første personlige datamaskinene som hadde mus og grafisk brukergrensesnitt. Den brukte en Motorola 68000-mikroprosessor på 5 MHz og hadde 512 kB eller 1 MB internhukommelse.

Den ble levert med programvaren *Lisa 7/7*, som hadde undertittelen *The Complete Office System*. Tittelen 7/7 refererer til de syv programmene som var med i pakken: LisaWrite, LisaCalc, LisaDraw, LisaGraph, LisaProject, LisaList, og LisaTerminal.

Apple Lisa viste seg å bli en kommersiell feilsatsning fra Apples side, den største siden Apple III i 1980. Kundene steilte p.g.a. den høye prisen, og satset heller på rimeligere IBM PC-er, som da hadde begynt å dominere markedet for personlige datamaskiner. Spikeren i kista for Lisa kom da Apple lanserte Macintosh i 1984. Den hadde også mus og grafisk brukergensesnitt, men til en mye lavere pris. Det kom to oppgraderinger til Lisa; Lisa 2 og Macintosh XL som hadde samme ROM som Macintosh, men det endte med at produktlinjen ble faset ut i august 1986.

|  |  |
| --- | --- |
| Oppslagsverk/autoritetsdata | Encyclopædia Britannica
 |
«Kvikne» har flere betydninger.
Kvikne kirke

**Kvikne** er en tidligere kommune i Innlandet, og fjellbygd i vannskillet mellom Østerdalen og Trøndelag. Øverst i bygda har elva Orkla sitt utspring. Lenger sør renner elva Tunna nedover mot Glomma.

Kvikne kommune ble opprettet i 1838, og lå da Hedemarkens amt, fra 1919 Hedmark fylke. Kommunen ble i 1966 delt ved at Kvikne sogn (da 664 innbyggere) ble innlemmet i Tynset kommune, og Innset sogn (da 420 innbyggere) ble innlemmet i Rennebu kommune. Den overveiende delen av kommunens areal ble liggende i Tynset. Fra 1970 ble gården Garlia med 5 innbyggere overført fra Tynset til Rennebu. Fra 2020 er Tynset i Innlandet fylke, mens Rennebu er i Trøndelag.

Innerdalen i fjellområdene mellom Tynset og Rennebu ble neddemt ved en elektrisitetsutbygging i Orkla/Grana i 1981. Kampen mot utbygging var meget omfattende i perioden 1979–81 og regnes blant de fem største vassdragsvernekampene. Den er behandlet i dokumentarfilmen Prognose Innerdalen.

Det har vært uenighet mellom Tynset og Rennebu om grensene i Innerdalsområdet, idet grensene har stor betydning for kommunenes inntekter av eiendomsskatt fra kraftanlegget. Uenigheten er nå løst rettslig.

Vollan gård i Kvikne er i dag nasjonalparksenter for Forollhogna nasjonalpark. Gården ble brukt som location under filmingen av Secondløitnanten (1993).

På Kvikne er også Kvikne kobberverk, grunnlagt i 1630, som var et av Norges første kobberverk. Dette førte til at folketallet i fjellbygden steg og la et grunnlag for videre utvikling.

Kvikne kirke er ei korskirke fra 1652/1654.

Kjente personer fra Kvikne
--------------------------

Bjørgan, hvor Bjørnson ble født, tegnet av Gerhard Munthe
Vollan bru
* Anders Rambech (1767–1836), Eidsvollsmann, embetsmann og politiker
* Bjørnstjerne Bjørnson (1832–1910), forfatter, samfunnsdebattant og dikter, ble født på gården Bjørgan
* Arnt Hansen (1832–1889) bakermester, grunnlegger av Norges eldste bakeribedrift Baker Hansen, Oslo
* Mikael Bratbost (1861–1904), operasanger
* Ivar Simastuen (1936–2023), visesanger

Referanser
----------

1. ↑  Anne Apalnes Ørnhøi, Hanne Moltubakk Kempton og Elisabeth Andersen: *Middelalderkrusifikset fra Kvikne kirke* Arkivert 28. januar 2015 hos Wayback Machine. NIKU Rapport 72/2013, Oslo: Norsk institutt for kulturminneforskning.
2. ↑  (no) «Kvikne». *Kirkesøk*. Den norske kirke.

Eksterne lenker
---------------

* (en) Kvikne – kategori av bilder, video eller lyd på Commons Rediger på Wikidata
* Kvikne.no
* Rundt neste sving på NRK om Kvikne

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GeoNames **·** Sentralt stedsnavnregister
 |
**Valget i Saarland 2022** var det 17. valget til Saarlands landdag, og ble holdt 27. mars 2022.

Valgordning
-----------

Stemmerett hadde tyske statsborgere som på valgdagen hadde bodd minst tre måneder i Saarland.

Hver av velgerne fikk én stemme, som gikk til et parti eller valgliste. Det fantes lister for hver av de tre valgkretsene, og dessuten delstatslister. En delstatsliste kunne bare foreslås dersom det samme partiet også hadde en kretsliste. Sperregrensen for en liste var fem prosent.

Landdagen hadde 51 medlemmer, hvorav 41 av medlemmene ble fordelt på kretslistene fra tre kretser. De siste ti medlemmene ble fordelt etter utfallet av delstatslistene.

Valgresultat
------------

Valget medførte et maktskifte fra CDU til SPD. Die Linke mistet sine plasser i delstatsparlamentet.

Referanser
----------

1. ↑  «Wahlsystem der Landtagswahl 2022 im Saarland (#ltwsl)». *Wahlrecht.de* **(tysk)**. Besøkt 27. mars 2022.
2. ↑  «Ergebnisse Landtagswahl 2022 in Saarland». *wahlergebnis.saarland.de*. Besøkt 28. mars 2022.

| * v
* d
* r
Valg i Tyskland 2022 |
| --- |
| Våpen | Føderale valg | Valget av Tysklands president | Tysklands flagg |
| Delstatsvalg | Saarland •  Schleswig-Holstein • Nordrhein-Westfalen • Niedersachsen |
**MS *Stena Scanrail*** er et lasteskip, som tidligere var eid av Stena Line og gikk i trafikk mellom Göteborg og Frederikshavn. Fartøyet hadde hjemmehavn i Göteborg, der det hadde fast liggeplass ved Kvillepiren i Frihamnen. Skipet hadde to søstre, MS «Stena Sailer» og MS «Stena Shipper», hvorav «Stena Scanrail» er den siste eksisterende, etter «Stena Shippers» opphogging i Alang i 2013. Stena Scanrail var det første av Stena Lines skip som brukte metanol som drifstoff.

Historie
--------

Fartøyet har trafikkert ulike ruter rundt om i verden, og startet sin trafikk som «Stena Seatrader» i 1973 mellom Nord-Sydney og Port Aux Basques, driftet av Marine Atlantic. 3 år etter ble hun omdøpt til «Bahjah» og startet rutetraffikk mellom Pireus og Jeddah. I 1980 tok Stena Line skipet tilbake etter at kontrakten var utløpt, og ga skipet navnet «Stena Searider», som var starten på en trafikk mellom Korsör og Nyborg, og flyttet det deretter til frakttjeneste i England og Nederland.

Skipet hadde opprinnelig en fraktekapasitet på cirka 680 lengdemeter. I 1986 ble skipet bygd om til en rorotogferge og transporterte jernbanevogner fram til 2008. I 1987, ble «Stena Scanrail» satt inn på ruten mellom Göteborg og Frederikshavn frem til 28. august 2015. «Stena Scanrail» ble da erstattet av MS «Ask», som ble omdøpt MS «Stena Gothica». 
i løpet av våren/sommeren 2012 ble fartøyet satt til å tog over Limfjorden, etter at Jernbanebroen over Limfjorden på Østjyske længdebane i Danmark hadde blitt truffet av et skip og måtte repareres.

Stena Scanrail er solgt til Tyrkia, der den fortsetter som lastebilferge.

Referanser
----------

1. ↑  Postvagnen Växling Stena Scanrail
2. ↑  «Postvagnen Limfjordsbron påseglad». Arkivert fra originalen 28. juli 2012. Besøkt 1. oktober 2015.
3. ↑  Sista dagen för Stena Scanrail

Eksterne lenker
---------------

* (en) IMO 7305772 – kategori av bilder, video eller lyd på Commons Rediger på Wikidata
* (en) «Stena Scanrail» – Den internasjonale sjøfartsorganisasjonen Rediger på Wikidata
**MF «Vengsøy»** er en norsk bilferge som ble bygget ved verftet Gdańsk Shiprepair Yard SA «Remontowa» i Gdańsk, Polen. Ferga ble overlevert sammen med søsterskipet MF «Kvaløy» i november 2011 (henholdsvis desember) til rederiet Torghatten Nord AS med byggnummer 2399-1 og med Tromsø som registreringshavn.

«Vengsøy» ble døpt den 6. desember 2011 i en seremoni der Britt Skinstad Nordlund var gudmor. Ferga skulle trafikkere sambandet Bellvik–Vengsøy i Troms, men ble senere lagt i opplag i Tromsø.

Tekniske data
-------------

### Maskineri

Fremdriften besørges av en dieselmotor med ytelse på 970 kW. Hjelpemotoren er på 239 kW med Stamford generator. Nødaggregatet er på 105 kW.

Brannsikkerheten ivaretas av brannslukkingsanlegg og -alarm.

### Design

Både «Vengsøy» og hennes søster «Kvaløy» hadde begge et særpreget design, og utseendet kan minne om en hval.

Reserveferge og grunnstøting
----------------------------

MF «Vengsøy» ble i de senere årene tatt i bruk som reserveferge i sambandet Småge–Orta–Sandøya–Finnøya i Møre og Romsdal, for søsterskipet MF «Kvaløy», etter at hun hadde vært ute av drift i lengre tid på grunn av tekniske problemer.

I januar 2012 grunnstøtte «Vengsøy» utenfor Småge. Ifølge rederiet var det ingen tekniske feil som medførte grunnstøtingen. Senere i mars samme år, ble hun satt inn i sin faste rute; Belvik - Vengsøy i Troms.

Skader og opplag
----------------

I den perioden «Vengsøy» trafikkerte mellom Bellvik og Vengsøya, fikk hun store skader i løpet av de gangene hun la til kai i Bellvik. Årsaken var at skadene kom fra en kaiutglidning fra fergeleiet. Siden «Vengsøy» er mye større og har en annen type skrogform, ble MF «Karlsøy» satt inn igjen på sambandet. På grunn av dette ble «Vengsøy» liggende i Tromsø i opplag.

I tillegg til at hun ikke kunne trafikkere Bellvik–Vengsøy, kunne hun heller ikke brukes som reserveferge for søsterskipet MF «Kvaløy». Siden «Vengsøy» holder til i Tromsø, ville det ta tre-fire dagers seilas til hun hadde kommet frem til Møre og Romsdal. Dette ble for kostbart for rederiet, og ville derfor holde til kravene i kontrakten som ble inngått. Om «Kvaløy» hadde hatt planlagt verkstedopphold ville det blitt satt inn en hurtigbåt på Utasundssambandet, noe som har vært brukt siden den gang MF «Midøy» trafikkerte i sin tid.

Referanser
----------

1. ↑  «Her er skaden». *rbnett.no*. Arkivert fra originalen 29. januar 2018. Besøkt 22. januar 2016.

Eksterne lenker
---------------

* (en) IMO 9588782 – kategori av bilder, video eller lyd på Commons Rediger på Wikidata
* (en) MF «Vengsøy» – DNVs skipsregister Rediger på Wikidata

* (en) MF «Vengsøy» – Den internasjonale sjøfartsorganisasjonen Rediger på Wikidata
* Vengsøy www.torghatten-nord.no
***Home of the Brave*** er en amerikansk dramafilm fra 2006.

Handling
--------

En enheten fra det amerikanske militæret skal snart reise hjem fra en krigssone. Men oberstløytnant Dr. William Marsh, sersjant Vanessa Price, Tommy Yates, Jamal Aiken, og menig Jordan Owens (spilt av Chad Michael Murray) skal først ut på deres aller siste oppdrag. De skal være del av en konvoi som skal frakte medisinsk utstyr til en avsidesliggende landsby i Irak. Men underveis blir de overfalt av en gruppe opprørere. De fremste kjøretøyene i konvoien blir fanget i en smal gate, og blir tvunget til å slåss mot angriperne. De bakerste kjøretøyene fra konvoien klarer å unnslippe den første sperringen ved å ta en sidegate, bare for å bli møtt med en improvisert bombe skjult i kadaveret etter en død hund. Price, sjåføren, blir alvorlig såret og soldaten ved siden av henne i forsetet blir drept momentant. En annen soldat i enheten deres blir også skutt.

Aiken snubler over løse murstein fra en ødelagt murvegg og skader ryggen, så Yates og Owens fortsetter uten ham. Yates blir såret i beinet, og begynner å henge etter når Owens løper etter de som hadde angrepet dem. Imidlertid blir Owens skutt, og når Yates kommer frem er skytteren allerede borte. Det er for sent for Owens, som dør i Yates armer. Price sin høyre hånd blir amputert på grunn av angrepet, og etter at hun kommer tilbake til USA får Price fysioterapi og en protese. Men hun sliter med hverdagslige ting, som å lære å kneppe opp knapper på klærne med bare én fungerende hånd, samtidig som hun prøver å fortsette sin sivile jobb. Yates er arbeidsledig, etter å ha mistet jobben sin ved en butikk. Samtidig blir Aiken stadig mer frustrert og sint over å bli nektet støtte som krigsveteran for rygg-skaden sin og blitt avvist av kjæresten sin.

Dr. Marsh begynner å gli inn i selvdestruktiv oppførsel, og sønnen hans - sint over krigens meningsløshet og hva den har gjort mot familien hans - får problemer på skolen. Senere oppdager hans kone Marsh med en ladd pistol, og han vurderer selvmord. Han samtykker i å gå i terapi for PTSD. Der avslører han at han ikke har noen følelser over soldatene som døde. Aiken blir skutt og drept av politiet ved et lite gatekjøkken hvor kjæresten hans jobbet, etter at han tok henne og hennes medarbeidere som gissel med en pistol for å tvinge kjæresten hans til å snakke med ham. Yates får et følelsesmessig utbrudd i farens butikk, og melder seg til militærtjeneste på nytt - og blir igjen sendt til å patruljere gatene i en irakisk by.

Skuespillere
------------

* Samuel L. Jackson som Dr. William Marsh.
* Jessica Biel som sersjant Vanessa Price
* Brian Presley som Tommy Yates
* Curtis Jackson som Jamal Aiken
* Chad Michael Murray som Jordan Owens
* Christina Ricci som Sarah Schivino
* Victoria Rowell som Penelope Marsh
* Vyto Ruginis som Hank Yates

Eksterne lenker
---------------

* Internet Movie Data Base
* AllMovie.com
* Box Office Mojo
**Pankreatitt** eller **bukspyttkjertelbetennelse** er en betennelse i bukspyttkjertelen (latin *pancreas*). Betennelsen finnes i to former: akutt pankreatitt og kronisk pankreatitt.

Årsaker
-------

Gallesten og overkonsum av alkohol forårsaker 80% av tilfellene med pankreatitt. 

Mindre vanlige årsaker er hypertriglyseridemi, hyperkalsemi, virale infeksjoner (f.eks. kusma), traumer (mot buken eller andre steder på kroppen) inklusive etter ERCP (Endoscopisk retrograde Cholangio-Pancreatografi), vaskulitt (betennelsesforandringer i de små blodårene i bukspyttkjertelen), og autoimmun pankreatitt. Idiopatisk pankreatitt er en betegnelse brukt for å beskrive tilfeller uten kjent årsak, som utgjør ca. 25-30% av sykdomstilfellene.

Symptomer og tegn
-----------------

Sterke smerter i øvre del av magen er vanlig ved akutt pankreatitt. Ved kronisk pankreatitt er det ofte magesmerter som kommer i anfall, men sykdommen kan også forekomme uten smerter. En kronisk pankreatitt som har stått på i lang tid vil kunne ha symptomer som steatoré (fettrik avføring) eller diabetes.

Diagnostikk
-----------

Pankreatitt påvises ved å måle forhøyete nivåer av enzymer fra pankreas i blodprøver. CT abdomen er en annen aktuell undersøkelse. For undersøkelse av gallegangsystemene brukes MRCP eller ERCP.

Komplikasjoner
--------------

Ved akutt pankreatitt kan det skje vevsdød i store deler av kjertelen. Sepsis er en fryktet komplikasjon.
Kronisk pankreatitt kan blant annet gi manglende fettabsorpsjon og diabetes mellitus.

Behandling
----------

Akutt pankreatitt kan være livstruende og skal behandles i sykehus. I noen tilfeller trengs kirurgi for å fjerne dødt vev.
Ved kronisk pankreatitt brukes ofte enzymsubstitusjon, det vil si at pasienten erstatter de enzymer bukspyttkjertelen vanligvis produserer med enzymer i medikamentform. Dersom pankreatitten har påvirket bukspyttkjertelens endokrine funksjon vil pasienten også behandles for diabetes mellitus.

Referanser
----------

1. 1 2 3  Norsk legemiddelhåndbok for helsepersonell

Eksterne lenker
---------------

* (engelsk) Medisinsk informasjon og behandlingsmuligheter for pankreatitt
* (engelsk) Pancreatitis Supporters' Network
* (engelsk) NHS Direct - Health encyclopaedia -Pancreatitis
* (engelsk) Surgeons Net - Pancreatitis tuttorial and discussion

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC **·** BBC Things
 |
**Kurd-Dagh** (kurdisk *Çiyayê Kurmênc*; arabisk جبل الأكراد, *Jabal al-Akrād*; tyrkisk *Kurt Dağı*), også kalt **Aleppofjellet** (arabisk جبل حلب *Jabal Ḥalab*), er et fjellområde nordvest i Syria og sørøst i Tyrkia. Det ligger i guvernementet Aleppo i Syria og provinsen Kilis i Tyrkia.

Kurd-Dagh er en del av kalksteinsmassivet nordvest i Syria. Fjellet er et sørlig utspring av Aleppoplatået fra fjellområdene vest på Aintabplatået. Afrindalen går omkring Kurd-Dagh fra øst og sør og skiller fjellet fra sletten Aʻzāz og fjellet Simeon i øst og Harim i sør. Aswaddalen skiller Kurd-Dagh fra Amanusfjellene i vest. 

Den største byen i fjellene er Afrin (Efrîn på kurdisk), i Syria. Området er kjent for olivendyrking og produksjon av trekull. De fleste innbyggerne i Kurd-Dagh er hanafimuslimer, mens de meste av de syriske kurderne er shafi'imuslimer.

Eksterne lenker
---------------

* www.kurdefrin.com
* www.tirejafrin.com
* www.lokmanafrin.com
* www.afrin.reefnet.gov.sy
* www.afrin23.com
* www.efrin.net

|  |  |
| --- | --- |
| Oppslagsverk/autoritetsdata | VIAF **·** GND
 |
Uniden BCT-15 baseradio
En **politiradio** (scanner) er en radio som tidligere tok inn radiokanaler som politi, brannvesen og ambulanser benyttet (ikke forveksles med radioene som politiet bruker). 

Slike scannere var tidligere forbudt i Norge, men fra 2002 ble det tillatt å lytte på disse frekvensene. De kommer i forskjellige størrelser, og har forskjellig antall kanaler som man kan lagre. En annen forskjell er hvor hurtig de kan skanne (derav kallenavnet scanner) over kanalene som er ferdiginnstilt, eller innenfor visse radiofrekvenser som man velger. Man skiller hovedsakelig i to hovedtyper, bærbare og baseradioer.

Uniden BCD396D bærbar radio
De første politiradioene var utstyrt med krystaller som gjorde at man kun kunne lytte på de kanalene man hadde krystaller til, samt type analog radio hvor man manuelt måtte velge kanal ved å stille på frekvenshjulet. Så kom de digitale radioene som gjorde at man kunne forhåndsinnstille de kanalene man ønsket, eller sette radioen til å automatisk skanne i en eller flere utvalgte frekvensområder. 

Et digitalt nødnett med TETRA-teknologi var ferdig utbygd i Norge i 2015. Alle meldinger sendes kryptert noe som gjør det avlyttingssikkert.

Det er forsatt mulig å lytte til et stort antall radio brukere i Norge.
Frekvenser finner du på

Www.scannernytt.no

Referanser
----------

1. ↑  «Aftenposten – Lovlig å lytte på politiradio». Arkivert fra originalen 23. august 2008.
2. ↑  «Arkivert kopi». Arkivert fra originalen 11. april 2019. Besøkt 11. april 2019.

Eksterne lenker
---------------

* Scannernytt – Norske frekvenser Arkivert 13. august 2008 hos Wayback Machine.
**Derry City Football Club** er en fotballklubb som holder til i Londonderry (Derry) i Nord-Irland. Klubben spiller imidlertid i ligaen til republikken Irland. Klubbens hjemmebane er Brandywell Stadium. I sesongen 2008 spiller Derry City i Premier Division (nivå 1).

Historie
--------

Derry City ble stiftet i 1928. Klubben spilte i mange år i den nordirske ligaen, og ble nordirske cupmestre i 1948, 1954 og 1964, og ligamestre i 1965. De forlot imidlertid den nordirske ligaen høsten 1972. Derry Citys bane Brandywell lå i et sterkt nasjonalistisk område i Londonderry, og området hadde noe av den verste volden under konflikten i Nord-Irland på begynnelsen av 1970-tallet. På grunn av dette bestemte Nord-Irlands fotballforbund i 1971 at sikkerheten til lag med unionist-tilhengere var for dårlig, og at banen til Derry City ikke kunne brukes til førstelagsfotball. Derry City spilte i Coleraine til oktober 1972, men publikum uteble, og da klubben ikke fikk tillatelse til å flytte hjem igjen til Brandywell, trakk klubben seg til slutt fra ligaen.

Klubben fortsatte på lavere nivå og søkte flere ganger om å bli gjenopptatt i den nordirske ligaen, med Brandywell som hjemmebane. Klubben fikk avslag hver gang, og snudde seg til slutt mot ligaen i republikken Irland, der de i 1985 ble opptatt som medlem i den nyopprettede 1. divisjon (nivå 2). Derry City rykket opp i øverste divisjon etter to sesonger, og har holdt seg i toppdivisjonen siden. I 1989 vant de både ligamesterskapet, cupen og ligacupen i Irland. De ble ligamestre igjen i 1997, og vant den irske cupen igjen i 1995 og 2002. I 2005 ble de nummer 2 i ligaen. Samme år vant de også den irske ligacupen for 6. gang.

Seieren i ligacupen ga Derry City plass i den nyopprettede Setanta Cup i 2006. Setanta Cup er en turnering for lag fra både republikken Irland og Nord-Irland. Med deltakelsen i 2006 spilte Derry City offisielle kamper mot andre nordirske lag for første gang siden 1972.

Andreplassen i ligaen i 2005 kvalifiserte klubben for UEFA-cupen i 2006. I første kvalifiserende runde i UEFA-cupen slo de ut IFK Göteborg med 2–0 sammenlagt.

Meritter
--------

* Ligamesterskap i Nord-Irland: 1964/65
* Cupmesterskap i Nord-Irland: 1948/49, 1953/54 og 1963/64
* Ligamesterskap i republikken Irland: 1988/89 og 1996/97
* FAI Cup (6): 1989, 1995, 2002, 2006, 2012, 2022
* Ligacupmesterskap i republikken Irland: 1988/89, 1990/91, 1991/92, 1993/94, 1999/2000, 2005 og 2007

Se også
-------

* Liste over fotballklubber som spiller i et annet lands liga

Kilder
------

* Derry City FC's offisielle nettside

Eksterne lenker
---------------

* (en) Offisielt nettsted Rediger på Wikidata

* (en) Derry City F.C. – kategori av bilder, video eller lyd på Commons Rediger på Wikidata

| * v
* d
* r
League of Ireland Premier Division 2023 |
| --- |
|  | Bohemians  **·** Cork City  **·** Derry City  **·** Drogheda United  **·** Dundalk  **·** Shamrock Rovers  **·** Shelbourne **·** Sligo Rovers  **·** St Patrick's Athletic  **·** University College Dublin | Irlands flagg |

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Furia** er et norsk rockeband fra Os i Hordaland startet høsten 1995. Bandet har gitt ut to album.

Bandet kalte seg opprinnelig Meduza, men endret navn da det viste seg at et Oslo-band hadde samme navn. De var et av vinnerbandene under Zoom 2000 og ble sendt på den påfølgende Zoom-turneen i Norge, England og Skottland våren 2001. I 2002 ga de ut EP-en *Furia EP* og i januar 2003 kom debutalbumet *...And Then We Married the World* produsert av bandmedlemmene, Bjarte Ludvigsen og delvis Christer Hjelmeland. 2005 fikk bandet kontrakt med Labels, et underselskap av EMI i Tyskland, som lanserte debutalbumet i store deler av Europa. Sommeren samme år var bandet oppvarmingsband for Lenny Kravitz på deler av hans Europa-turné. Bandets andre album ble spilt inn i California våren 2006 med Sylvia Massy Shivy som produsent. På albumet medvirket blant andre Paul Waaktaar-Savoy som synger duett med vokalist Stine Kobbeltvedt på «Goodbye Sweet Sorrow».

Medlemmer
---------

* Stine Kobbeltvedt: vokal
* Kirsti Kobbeltvedt: gitar
* Solvor Hunshamar: gitar
* Maya Vik: bass

### Tidligere medlem

* Agathe Kleppe: slagverk
* Live Holck Johannessen: bass

Diskografi
----------

* *Furia Ep* (MTG, 2002)
* *...And Then We Married the World* (MTG, 2003)
* *Piece Of Paradise* (EMI, 2006)

Eksterne lenker
---------------

* (en) Furia på Discogs Rediger på Wikidata
* Furia på MySpace
* Biografi fra Norsk pop- og rockleksikon

|  |  |
| --- | --- |
| Oppslagsverk/autoritetsdata | VIAF **·** LCCN **·** Discogs
 |
**Bjørn Alexander Brem** (født 23. november 1974), også kjent under artistnavnet **Gothminister**, en norsk musiker innen sjangerene gothic metal og Industrial metal.

### Musiker

Han vokste opp i Oslo, og begynte som tenåring å interessere seg for musikk i sjangrene metal, industriell og elektronisk musikk. Han var med i flere band; de mest kjente var Conceptor og Disco Judas, som begge har opphørt å eksistere.

Hans mest kjente band, Gothminister, ble stiftet i 1999. Inspirasjonen var Brems interesse for goth og Gotham Nights, og bandnavnet skulle kommunisere at goth-miljøet trengte en sjef: «Minister of Goth».

Gothminister har gitt ut 7 CD-album per 2022.

### Advokat

Brem er utdannet advokat. Etter å ha fått advokatbevilling drev han familiefirmaet Advokatfirma Brem MNA i Oslo, med spesialfeltene artistkontrakter, opphavsrett, varemerker og prosedyre.
I dag er han forbundsadvokat hos Norsk filmforbund, Norges største fagforening for film-og tv-arbeidere.

Referanser
----------

1. ↑   www.cinemagia.ro[Hentet fra Wikidata]
2. ↑  Advokatfirma Brem MNA

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI
 |
Eleanorkors i bysenteret i Waltham Cross i Hertfordshire i England.
Korset i Geddington.
**Eleanorkors** er betegnelse på en rekke av tolv omfattende dekorerte steinkors som ble reist til minne om den engelske dronningen Eleonore av Castilla av hennes ektemann, Edvard I i forbindelse med hennes gravferd fra Harby i Lincolnshire til Westminster Abbey i London i 1290. Det ble regnet som en stor ære for de byene som fikk et slikt kors. Kun tre av de korsene som ble reist mellom 1291 og 1294 som monument over dronningen står fortsatt. De tolv korsene markerte overnattingsstedene langs den ruten som ble benyttet for å transportere hennes legeme til London. Flere kunstnere arbeidet på korsene, slik som kronens «Expense Rolls» (finansielle arkiv) viser, og hvor en del ble fordelt mellom hovedfigurene. Disse ble sendt fra London mens rammeverket ble gjort av steinhoggere lokalt. Alexander av Abingdon og William fra Irland, som begge hadde arbeidet på Westminster Abbey, var tilsynelatende de fremste skulpturene på utformingen av figurene på steinkorsene. Andre navn som er kjent er Roger av Crundale og Richard av Crundale.

Steder
------

De tolv korsene ble reist på følgende steder:

* Lincoln
* Grantham
* Stamford
* Geddington
* Northampton
* Stony Stratford
* Woburn
* Dunstable
* St. Albans
* Waltham (nå Waltham Cross)
* Westcheap
* Charing (nå Charing Cross)

De eneste tre som er bevart er de i Waltham, Northampton og Geddington. Korset ved Charing Cross i London er en kopi.

Referanser
----------

1. ↑   Cockerill, Sara (2014): *Eleanor of Castile: The Shadow Queen*. Amberley. s. 357.
2. ↑  Eleanor's Crosses. «Part 3: Three sculptors: Roger of Crundale, Alexander of Abingdon and Richard of Crundale»[*død lenke*], *A&A, The Courtauld Institute of Art*

Eksterne lenker
---------------

(en) Eleanor crosses – kategori av bilder, video eller lyd på Commons


* «Eleanor's Crosses» Arkivert 20. juni 2017 hos Wayback Machine. *A&A, The Courtauld Institute of Art*

  


|  |  |
| --- | --- |
| Oppslagsverk/autoritetsdata | Encyclopædia Britannica
 |
| Beleiringen av Ladysmith |
| --- |
| Konflikt: Boerkrigen |
| Rådhuset i Ladysmith, en kan se skader etter kanonbeskytning |
| 

|  |  |
| --- | --- |
| Dato | 2. november 1899 - 28. februar 1900 |
| Sted | Ladysmith i Sør-Afrika28°36'S 29°48'Ø |
| Resultat | Seier til Storbritannia |

 |
| Stridende parter |
| Storbritannia | Boerne |
| Kommandanter og ledere |
| George Stuart White  Sir Redvers Henry Buller | Petrus Jacobus Joubert Louis Botha |
| Styrker |
| 15 000 soldater, kanoner | 20 000, kanoner |
| Tap |
| Ukjent | Ukjent |

**Beleiringen av Ladysmith** fant sted under den andre boerkrigen, da spenningen økte mellom Storbritannia og boerrepublikkene sendte britene forsterkninger til provinsen Natal. På tross av advarsler plasserte general George Stuart White sine styrker rundt byen Ladysmith, byen var omgitt av fiendtlig boerterritorium på tre kanter. Da krigen brøt ut ble veier og jernbanelinjen sørover raskt avskåret av boerne og en langvarig beleiring fulgte.

Troppenes plassering ved Ladysmith i november 1899
Beleiringen ble en verdenssensasjon; det var Davids kamp mot Goliat – de få boerne mot det mektige britiske imperiet. De beleirede styrkene fikk etterhvert problemer med mat og rent drikkevann og ble stadig mer svekket. Boerne som beleiret forsøkte et større angrep, men det mislyktes da britene hadde klargjort gode forsvarsstillinger og klarte å slå angrepet tilbake.

En unnsetningsstyrke under general Redvers Henry Buller klarte etter et mislykket forsøk å slå seg gjennom og unnsette den beleirede styrken, de hadde da vært isolert i 118 dager. Blant de som deltok i styrken som åpnet beleiringen var den unge løytnant Winston Churchill.

Eksterne lenker
---------------

* (en) Siege of Ladysmith – kategori av bilder, video eller lyd på Commons Rediger på Wikidata
* Beleiringen fra byens eget nettsted (engelsk)
* The Record of a Regiment of the Line (engelsk)
* Four Months Besieged, by H. H. S. Pearse, 1900 (engelsk)
* Arthur Conan Doyle om beleiringen av Ladysmith (engelsk)

|  |  |
| --- | --- |
| Oppslagsverk/autoritetsdata | LCCN
 |
**Nanyang Teknologiske universitet** (NTU) er et av de to største offentlige universitetene i Singapore sammen med National University of Singapore (NUS). NTU ligger nordvest i Singapore og det studerer ca. 33 500 studenter ved universitetet, fordelt på 6 forskjellige linjer: Nanyang Business school, College of Engineering, College of Humanities, Arts & Social Sciences og College of Science. Universitetet ble etablert i 1981. 

NTU rangeres blant verdens beste universiteter i alle de store universitetsrangeringene, og regnes som et av de 3 beste universitetene i Asia. I 2015 rangerte *QS World University Rankings* NTU som det 13. beste universitetet i verden og Asias 2. beste. Universitetet rangeres også konsekvent som en av verdens aller beste unge universiteter, og har vunnet *QS TOP 50 UNDER 50* i både 2014, 2015 og 2016.

Handelshøyskolen BI har en egen avtale med Nanyang Business School angående utveksling for et eller 2 semestre. Linjen som heter Internasjonal Markedsføring på Bachelor-nivå og International Business på Master of Science gir begge mulighetene for utveksling. Videre har også NTNU, UiO og HiO avtaler med de andre linjene på NTU.

Referanser
----------

1. ↑  «NTU: NTU at a glance: University Ranking». *www.ntu.edu.sg*. Arkivert fra originalen 13. november 2015. Besøkt 24. september 2016.
2. ↑  «QS World University Rankings® 2015/16». 11. september 2015. Besøkt 24. september 2016.
3. ↑  «QS University Rankings: Top 50 Under 50 2014». 19. september 2014. Besøkt 24. september 2016.
4. ↑  «QS University Rankings: Top 50 Under 50 2015». 5. november 2015. Besøkt 24. september 2016.
5. ↑  «QS University Rankings: Top 50 Under 50 2016-2017». 15. september 2016. Besøkt 24. september 2016.

Eksterne lenker
---------------

* (en) Offisielt nettsted Rediger på Wikidata

* (en) Nanyang Technological University – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** SUDOC **·** NLA **·** CiNii **·** GeoNames
 |
**Jarmuk** er den største sideelven til Jordan. Det meste av løpet danner den grense mellom Syria i nord og Jordan i sør. Etter seksdagerskrigen i 1967 ble de siste 23 kilometrene av elveløpet grense mellom Israel og Jordan. Denne strekningen inkluderer både Israels kjerneland og en del av den annekterte Golanhøyden.

Jarmuk danner en naturlig grense mellom høyslettene nord for elva (Golanhøyden, Basan og Hauran) og fjellområdet Gilead i sør. Jarmuk starter på lavaplatået Hauran i det sørvestre Syria og flyter i en hovedsakelig sørvestlig retning til samløpet med Jordan. I luftlinje er elva bare 32 kilometer lang, men på grunn av de mange buktningene i løpet er total lengde på om lag 80 kilometer. Elva har skåret seg gjennom lavaen på platået til den mykere kalksteinen under, og har formet juv med steile klippevegger.

Mellom 2003 og 2007 bygde Syria og Jordan Al-Wehda-demningen, «Enhetsdammen», i elva. Vannet fra oppdemmingen er ment å brukes til drikkevann og vanning.

Ved elva stod slaget ved Jarmuk i 636, der de muslimske araberne vant en seier over Østromerriket.

Referanser
----------

1. ↑  Yarmuk River *Encyclopædia Britannica*
2. ↑  «Jarmuk – Store norske leksikon». *Store norske leksikon* **(norsk)**. Besøkt 23. mai 2017.

Eksterne lenker
---------------

* (en) Yarmouk River – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** GND **·** LCCN **·** GeoNames
 |